EkBass/fiwiki-20250220-pages-articles huggingface dataset:
Paikannimi

Paikannimi eli toponyymi on erisnimi, joka tarkoittaa tiettyä maanpinnan kohtaa, aluetta, asumusta tai muuta paikkaa. Perinteisesti paikannimiä on eri tieteenaloista tutkittu erityisesti kieliteteessä. Siellä ne ovat nimistöntutkimuksen eräs tärkeä kohde henkilönnimien ohella. Suomalaisista kielitieteilijöistä paikannimiä ovat Suomessa tutkineet suomenkielisen paikannimistön osalta muiden muassa Eero Kiviniemi ja ruotsinkielisten alueitten osalta Lars Huldén. Saamelaisperäisiä paikannimiä Suomessa on tutkinut etenkin Ante Aikio. Suomen ulkopuolista uralilaisiin kieliin perustuvaa substraattinimistöä Pohjois-Venäjällä on tutkinut Janne Saarikivi. Suomalaisista historiantutkijoista paikannimitutkimuksen menetelmiä ovat systemaattisesti hyödyntäneet esimerkiksi Jouko Vahtola ja Saulo Kepsu. Maantieteessä paikannimien tutkimus eli toponymia voidaan lukea myös osaksi kielimaantiedettä eli geolingvistiikkaa. Suomessa paikannimiä maantieteellisestä näkökulmasta ovat tutkineet muiden muassa Väinö Tanner ja Karl Nickul Lapissa ja Petsamossa. == Lähteet == == Kirjallisuutta == * * * * * * * ==Aiheesta muualla== * Luokka:Seulonnan keskeiset artikkelit
Rob Brydon

Rob Brydon (s. 3. toukokuuta 1965 Baglan, Wales) on walesilainen koomikko ja näyttelijä. Hän aloitti uransa esiintyjänä lukemalla radiossa ohjelmakuulutuksia ja toimimalla BBC Radio Walesilla DJ:nä. Brydon on tehnyt paljon yhteistyötä Steve Cooganin kanssa, ja hän on esiintynyt muun muassa elokuvissa 24 Hour Party People (2002) ja Tristram Shandy: Herrasmiehen paljastukset (2006). ==Lähteet== ==Aiheesta muualla== *Times Online: Rob Brydon's identity crisis Luokka:Walesilaiset näyttelijät Luokka:Brittiläiset koomikot Luokka:Vuonna 1965 syntyneet Luokka:Elävät henkilöt
Stretch

Randy Walker (8. huhtikuuta 1968 – 30. marraskuuta 1995), joka tunnettiin paremmin nimellä Stretch oli yhdysvaltalainen rap-artisti ja tuottaja New Yorkista. Walker näytteli elokuvissa Juice, Who's the Man? sekä Bullet ja esiintyi myöhemmin Above the Rim -elokuvan soundtrackillä. Walker kuitenkin tunnetaan parhaiten hänen läheisistä väleistä ja yhteistöistä edesmenneen rap- artisti Tupac Shakurin kanssa 1990-luvulla. ==Ura== Walker kuului rap-ryhmä Live Squadiin. Ryhmä pääsi Tommy Boy Recordsin palkkalistoille vuonna 1991. Samoihin aikoihin hän teki ensiesiintymisensä Tupac Shakurin ensimmäisellä albumilla 2Pacalypse Now ja jatkoi yhteistyötä Shakurin kanssa myös kahdella seuraavalla albumilla niin tuottajan kuin räppärinkin roolissa. ==Kuolema== Walker murhattiin teloitustyyliin 30. marraskuuta 1995 Queensissa, New Yorkissa. Kun Walker oli pudottanut hänen tyttärensä pois auton kyydistä, kolme miestä ajoi hänen vierelleen ja ampui häntä kahdesti selkään. Walkerin auto osui ensin puuhun, jonka jälkeen auto osui parkkeerattuun autoon kunnes lensi katolleen. Ronald "Tenad" Washington oli epäiltynä Walkerin ampumisesta. Washington vangittiin vuosia myöhemmin avunannosta Run-D.M.C.:n Jam Master Jayn murhaan. ==Vierailut muiden kappaleissa== Vuosi Kappale Artisti(t) Albumi 1991 "Family of the Underground" Digital Underground Sons of the P "Crooked Ass Nigga" 2Pac 2Pacalypse Now "Tha' Lunatic" 2Pac 2Pacalypse Now 1993 "Strugglin'" 2Pac Strictly 4 My N.I.G.G.A.Z... "5 Deadly Venomz" 2Pac, Treach & Apache Strictly 4 My N.I.G.G.A.Z... 1994 "Stay True" Thug Life Thug Life Vol. 1 "Under Pressure" Thug Life Thug Life Vol. 1 "Pain" 2Pac Above the Rim (soundtrack) "Runnin'" The Notorious B.I.G., 2Pac, Dramacydal, Buju Banton One Million Strong 1997 "Hellrazor" 2Pac, Val Young R U Still Down? (Remember Me) 1998 "God Bless the Dead" 2Pac Greatest Hits == Aiheesta muualla == * Luokka:Yhdysvaltalaiset hip hop -artistit Luokka:Tupac Shakur Luokka:Yhdysvaltalaiset henkirikosten uhrit Luokka:Vuonna 1968 syntyneet Luokka:Vuonna 1995 kuolleet
Kinonit

Kinonit ovat orgaanisen kemian yhdisteryhmä. Kinonit ovat sellaisia dioksoyhdisteitä, joissa oksoryhmät sijaitsevat sellaisessa kuusirenkaassa, joka sisältää kaksi kaksoissidosta. == Reaktioista == Kinonit käyttäytyvät tyydyttymättömien ketonien tavoin. Reaktiot ovat C=C-C=O -ryhmän 1,4-additioita, C=C-ryhmän 1,2-additioita ja karbonyyliryhmän additioita. == Kinoneja == *2-aminoantrakinoni (C14H9NO2) CAS-numero 117-79-3 *1,4-bentsokinoni eli para-bentsokinoni (C6H4O2) CAS-numero 106-51-4 *Antrakinoni (C14H8O2 / C6H4(CO)2C6H4) CAS-numero 84-65-1 *Hydrokinoni eli 1,4-dihydroksibentseeni eli hydrokinoli (C6H6O2 / C6H4(OH)2) CAS-numero 123-31-9 == Aiheesta muualla == *IUPAC Gold Book: Quinones * Luokka:Funktionaaliset ryhmät
Ilma (nimi)

Ilma on 1800-luvun lopulla käyttöön tullut suomalainen naisen etunimi. Se on luontoaiheinen nimi, jonka lähtökohtana on suomen kielen sana ilma. Almanakkaan nimi otettiin vuonna 1908, ja nimipäivä on 26. elokuuta. Nimen muunnelmia ovat myös Ilmi ja Ilmatar. Vuoden 2019 loppuun mennessä nimi Ilma on annettu 2305 henkilölle, jotka kaikki ovat naisia. Suurin osa heistä on 1900-luvun alkupuolella syntyneitä. == Tunnettuja Ilma-nimisiä == * Ilma Holsti (1856–1929), kirjailija * Ilma Ikonen (1904–2003), raviohjastaja, kilparatsastaja, näyttelijä ja nuortenkirjailija * Ilma Lindgren (1883–1957), suomalainen kauppias ja oikeustaistelija * Ilma Orkamo (1892–1977), sukututkija * Ilma Virtala (1886–1931), kirjailija == Lähteet == Luokka:Etunimet
Ilmi

Ilmi on 1800-luvun lopulla käyttöön tullut suomalainen naisen etunimi. Se on luontoaiheinen nimi, jonka lähtökohtana on suomen kielen sana ilma. Almanakkaan nimi otettiin vuonna 1929, ja nimipäivä on 26. elokuuta. Vuoden 2019 loppuun mennessä nimi Ilmi oli annettu 3 577 naiselle ja parille­kymmenelle miehelle. Suurin osa heistä on 1900-luvun alkupuolella syntyneitä. ==Tunnettuja Ilmi-nimisiä== * Ilmi Hallsten (1862–1936), opettaja, naisasian ajaja ja Kokoomuksen kansanedustaja * Ilmi Järvelin (1926–2002), kirjastonhoitaja, koulutoimentarkastaja ja historiantutkija * Ilmi Parkkari (1926–1979), näyttelijä ja teatteriohjaaja ==Lähteet== Luokka:Etunimet
Ilmatar (nimi)

Ilmatar on suomalainen naisen etunimi, jonka aiheena ovat olleet kansantarujen ja Kalevalan ilmattaret. Ilmattaren nimipäivä on 26. elokuuta. Vuoden 2019 loppuun mennessä nimi Ilmatar on annettu noin 270 naiselle. == Katso myös == * Ilma (nimi) == Lähteet == Luokka:Etunimet
Ilma (täsmennyssivu)

Ilma voi tarkoittaa seuraavia: * ilma, kaasuseos, joka muodostaa Maan ilmakehän * ilma, sää * Ilma, suomalainen naisen etunimi * ilma, ortodoksinen kirkkotekstiili
Stefan Gimpl

Stefan Gimpl (31. lokakuuta 1979 Leogang, Itävalta) on itävaltalainen lumilautailun ammattilainen. Hänen erikoislajinsa on big air, ja hän on toistaiseksi ainoa joka on voittanut Air & Style -kilpailun kolme kertaa peräkkäin.Sikids.com Gimpl voitti 2006 ensimmäisen big air -kultamitalinsa, ja seuraavan 2008, jolloin hän voitti kolme kultaa peräkkäin. Hän on voittanut useita big air -mitaleita eri paikoissa järjestetyissä kilpailuissa. Viiteen vuoteen ensimmäisen kerran hän voitti kilpailun Amerikan mantereella Quebecissä. Gimpl on harrastanut lumilautailua vuodesta 1992. Lumilautailun lisäksi hän harrastaa golfia, tennistä ja valokuvausta.Gimpi.st ==Saavutuksia== ;Lumilautailun MM-kilpailut :2007 – Arosa, 18th at big air ;World Cup :2005 – Rotterdam, 2. big air :2006 – Klagenfurt, 1. big air :2006 – Milano, 2. big air :2007 – Torino, 3. big air :2007 – Rotterdam, 2. big air :2007 – Sofia, 1. big air :2008 – Graz, 1. big air :2008 – Moskova, 1. big air :2009 – Quebec, 1. big air ;Euroopan cup :2006 – Klagenfurt, 2. big air ;Etelä-Amerikan cup :2005 – Las Lenas, 2. big air ==Lähteet== * === Viitteet === ==Aiheesta muualla== * Gimpi * Stefan Gimpl takes air style for 3rd time * Stefan Gimpl *Methodmag.com Luokka:Itävaltalaiset lumilautailijat Luokka:Vuonna 1979 syntyneet Luokka:Elävät henkilöt
Kuningas Sarvipää

Kuningas Sarvipää () on hahmo Lloyd Alexanderin fantasiakirjasarjassa Prydainin kronikka ja siihen perustuvassa Disney-elokuvassa Hiidenpata. Kuningas Sarvipää on Kolmen kertomus -kirjassa paha mies, joka tottelee pimeyden ruhtinasta Arawnia. Hänet tunnistaa pääkallo-naamiosta, josta lähtee isot sarvet. Disneyn elokuvasovituksessa hahmon suomenkielisenä nimenä on Hornansarvi, ja hän on kokonaan luurankomainen mies, jolla on vihertävä iho, punertavat silmät ja kaksi sarvea päässään. Hän yrittää löytää mystisen Hiidenpadan, jonka avulla hän voisi herättää kuolleiden armeijan kasvattamaan valtaansa. Hornansarvi asuu linnassa, jonka hän valtasi sen edelliseltä omistajalta. Hornansarvi kuoli, kun Hiidenpata imi tämän elinvoimat itseensä, minkä jälkeen hänen linnansakin tuhoutui. Hiidenpata-elokuvassa hahmon alkuperäisenä äänenä toimii John Hurt ja suomenkielisenä Heikki Sankari. Hornansarvi on esiintynyt myös Mikin klubi-animaatiosarjassa. Descendants- romaanissa kerrotaan, että Hornansarvi on muiden pahisten tavoin herätetty henkiin ja vangittu Isle of the Lostille. Hornansarvi pitää saarella pientä kauppaa, joka korjaa keittoastioiksi tarkoitettuja taikajuomapatoja. Luokka:Disneyn animaatioiden hahmot Luokka:Fantasiakirjallisuuden henkilöhahmot Luokka:Lasten- ja nuortenkirjallisuuden henkilöhahmot
Laterna magica

Laterna magica voi viitata seuraaviin * Taikalyhty eli laterna magica, nykyaikaisen diaprojektorin esiaste * Laterna Magica, Ingmar Bergmanin omaelämäkerta * Laterna Magica, Kaija Saariahon sävellys, 2008 * Laterna Magica, antikvaarinen kirjakauppa ja valokuvagalleria Helsingissä * Laterna Magika, teatteri Prahassa
Neal Boortz

Neal Boortz (s. 6. huhtikuuta 1945 Bryn Mawr, Pennsylvania) on yhdysvaltalainen radiojuontaja ja poliittinen kommentaattori. Vuonna 1969 Atlantassa, Georgiassa alkanutta The Neal Boortz Show'ta alettiin syndikoida 1999. Sitä voi nykyään kuunnella eri puolilla Yhdysvaltoja. Aikaisemmin republikaaniseen puolueeseen kuulunut Boortz liittyi libertaaripuolueeseen vuonna 2002. Radiotyönsä ohessa hän on kirjoittanut useita kirjoja, jotka käsittelevät muun muassa Yhdysvaltain veropolitiikkaa. Boortz nimettiin Radio Hall of Fameen vuonna 2009. ==Lähteet== == Aiheesta muualla == Luokka:Yhdysvaltalaiset tietokirjailijat Luokka:Radio Hall of Fame Luokka:Yhdysvaltalaiset radiotoimittajat Luokka:Vuonna 1945 syntyneet Luokka:Elävät henkilöt Luokka:Yhdysvaltalaiset politiikan kommentaattorit
Vanadiinidioksidi

Vanadiinidioksidi (VO2) on yksi vanadiinin oksideista. Yhdisteessä vanadiinin hapetusluku on +IV. Muita vanadiinin oksideita ovat divanadiinitrioksidi (V2O3) ja divanadiinipentoksidi (V2O5). == Rakenne == Huoneenlämpötilassa vanadiinidioksidi on rakenteeltaan samankaltainen kuin rutiilimineraali. Se on kuitenkin hieman vääristynyt niin, että vanadiiniatomit ovat lähempänä toisiaan kuin titaaniatomit rutiilissa. Rakenteessa vanadiiatomien välillä on sidoksia.. Vanadiinidioksidin rakenne kuitenkin muuttuu 68 °C:n lämpötilassa. Vanadiiniatomien väliset sidokset katkeavat ja materiaalin ominaisuudet muuttuvat. Vanadiinidioksidi on alle 68 °C:n lämpötilassa puolijohde ja muuttuu kuumennettaessa johteeksi, jolloin sen resistiivisyys pienenee yhteen miljoonasosaan alkuperäisestä. == Valmistus, ominaisuudet ja käyttö == Kun divanadiinipentoksidia kuumennetaan suhteellisen heikkojen pelkistimien kuten hiilimonoksidin, rikkidioksidin tai oksaalihapon kanssa, muodostuu vanadiinidioksidia. Yhdistettä voidaan valmistaa myös vanadiinioksitrikloridista, vanadyyliasetyyliasetonaatista tai vanadiinitri- isobutoksidista. Korkeissa lämpötiloissa vedyn, hiilen tai hiilidioksidin kanssa vanadiinidioksidi muodostaa muita vanadiinin oksideita, joiden yleinen kaava on V2O2n-1. Yhdiste liukenee happoihin muodostaen vanadyyliyhdisteitä ja emäksiin muodostaen vanadaatti-ioneita. Vanadiinidioksidista voidaan valmistaa hyvä johde lämmittämällä sitä tai kohdistamalla siihen vahva magneettikenttä. Tätä ominaisuutta voidaan hyödyntää elektroniikassa muun muassa erilaisissa kytkimissä ja antureissa. Elektroniikan sovellutuksissa yhdisteestä tehdään ohut kalvo laserstäeiden avulla. Vanadiinidioksidia ja 1,9 % volframia käytetään valmistettaessa lämpösäteilyn läpipääsyä sääteleviä ikkunoita. Kun huoneenlämpötila on alle 29 °C ikkuna päästää läpi suurimman osan infrapunasäteilystä. lämpötilan noustessa tämän yli vanadiinidioksidi-ikkuna heijastaa osan säteilystä takaisin. Ikkunan haittapuolena on sen kellanvihreä väri. == Lähteet == Luokka:Oksidit Luokka:Vanadiiniyhdisteet
Veli-Pekka

Veli-Pekka on suomalainen miehen yhdysnimi. Tunnettuja Veli-Pekkoja: * Veli- Pekka Alare, sarjakuva- ja pilapiirtäjä * Veli-Pekka Harjola, lääkäri ja meloja * Veli-Pekka Hård, jääkiekkoilija * Veli-Pekka Hänninen, käsikirjoittaja * Veli-Pekka Kautonen, jääkiekkoilija * Veli-Pekka Ketola, jääkiekkoilija * Veli-Pekka Kinnunen, jääkiekkoilija * Veli-Pekka Kokkonen, korkeushyppääjä * Veli-Pekka Laitinen, jääkiekkoilija * Veli-Pekka Lehto (VeePee Lehto), iskelmälaulaja, sanoittaja ja säveltäjä * Veli-Pekka Lehtola, saamelaiskulttuurin professori * Veli-Pekka Nuotio (Pete Nuotio), muusikko, Dingon kosketinsoittaja * Veli-Pekka Nurmi, Teollisuuden Voima Oy:n turvallisuusjohtaja * Veli-Pekka Nurmi, jalkapalloilija * Veli-Pekka Nutikka, jääkiekkoilija ja valmentaja * Veli-Pekka Oinonen, kitaristi * Veli-Pekka Parkatti, kenraalimajuri * Veli-Pekka Sirola, koripalloilija * Veli-Pekka Tynkkynen, Venäjän ympäristöpolitiikan professori * Veli-Pekka Viljanen, valtiosääntöoikeuden professori * Veli-Pekka Yli-Hirvelä, pesäpalloilija Luokka:Etunimet
Laterna Magica (kirja)

Laterna Magica on Ingmar Bergmanin omaelämäkerrallinen teos joka ilmestyi 1987. Teoksen on suomentanut Heikki Eskelinen. Teos on saanut nimensä diaprojektorin edeltäjästä taikalyhdystä eli laterna magicasta, jollaisen Bergman sai lapsena ja joka oli yksi hänen uranvalintaansa vaikuttaneista tekijöistä. Kirjassa on kuvauksia sekalaisessa järjestyksessä Bergmanin elämästä lapsuudesta elokuva- ja teatteriohjaajaksi saakka. Se on käännetty liki 30 kielelle, ja se on antanut vaikutteita muun muassa Kaija Saariaholle, joka sävelsi samannimisen teoksen. Vuonna 2009 Laterna Magica valittiin kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja TV-ohjelmien klassikkoa.Gradvall, Jan ym. (2009): Tusen svenska klassiker: böcker, filmer, skivor, tv-program från 1956 till i dag. Stockholm: Norstedt. ISBN 978-91-1-301717-4. == Lähteet == ==Aiheesta muualla== *Teoksesta Ingmar Bergmanin verkkosivulla *Essee teoksesta julkaisussa Tvärsnitt Luokka:Vuoden 1987 kirjat Luokka:Omaelämäkerrat Luokka:Ingmar Bergman
Laterna Magica (galleria)

Laterna Magica on Helsingissä toimiva antikvaarinen kirjakauppa ja valokuvagalleria. Kirjakaupan ja gallerian perustivat Aapo ja Mikko Pekari vuonna 1989. Galleria järjestää valokuvanäyttelyitä. Gallerian näyttelytoiminnasta vastasi vuodesta 2006 aina kesään 2018 asti Risto Korhonen. Kirjagalleria vaihtoi omistajaa kesällä 2018, jolloin Eira Sillanpää ja Tapio Wilska ryhtyivät jatkajiksi. Näyttelyjen ohella Laterna Magicassa järjestetään myös paljon tapahtumia; konsertteja, työpajoja ja lukupiirejä. Pekareilla oli aiemmin Lemillä kesäisin toimiva antikvariaatti Taikalyhty. Aapo Pekari sai Lemin kotiseutuyhdistyksen vuoden 2014 Kotiseututeko- palkinnon. Perusteluissa mainitaan, että Pekari on toiminnallaan ilahduttanut niin kotimaisia kuin ulkomaisiakin Lemillä kävijöitä.Petri Kivimäki, Tunnetun helsinkiläisantikvariaatin omistaja saa palkinnon Lemillä, Yle.fi/uutiset 3.11.2014 ==Lähteet== ==Aiheesta muualla== *Laterna Magican sivusto *Hs.fi *Antikvariaattiyhdistys Luokka:Helsingin taidegalleriat Luokka:Suomalaiset kirjakaupat Luokka:Valokuvamuseot
Julija Novikova

Julija Novikova (, o.s. Sjedina , s. 9. marraskuuta 1980) on venäläinen suunnistaja. Seuratasolla hän edustaa Deltaa. Olomoucin MM-kilpailuissa 2008 Novikova voitti viestihopeaa joukkuetovereinaan Galina Vinogradova ja Tatjana Rjabkina. Hänen paras henkilökohtainen MM-sijoituksensa on Aichin MM- kilpailuiden 2005 pitkän matkan yhdeksäs sija. Kaohsiungin World Gameseissa 2009 hän voitti kultaa sekaviestistä Dmitri Tsvetkovin, Andrei Hramovin ja Galina Vinogradovan kanssa. Hänen miehensä Valentin Novikov on suunnistuksen maailmanmestari. ==Lähteet== Luokka:Venäläiset suunnistajat Luokka:Vuonna 1980 syntyneet Luokka:Elävät henkilöt
Hallinta

Hallinta tarkoittaa ulkopuolisten havaittavissa olevaa määräämisvaltaa irtaimeen tai kiinteään esineeseen tai oikeuteen. Se ei ole vain passiivinen tila, vaan se ilmenee haltijan esineeseen kohdistamana hoitamisena, käyttämisenä, säilyttämisenä tai muunlaisena hallinnoimisena. Joskus hallinta on osoitettavissa vain pitkän tarkastelujakson perusteella, kuten esimerkiksi ulkosaaren ollessa tarkastelun kohteena. Hallinnan käyttäjänä on ihminen tai oikeushenkilö.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Hallinnan ilmenemismuoto riippuu hallinnan kohteesta ja hallinnan perusteesta. Irtaimen esineen ja kiinteistön hallinta ovat varsin erilaisia ilmiöitä. Esine voi olla omistajanhallinnassa silloinkin, kun toinen hallitsee sitä rajoitetun esineoikeuden perusteella. Pohjoismaisessa oikeuskirjallisuudessa on luovuttu yhtenäisestä hallinnan käsitteestä.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 159–164. Hallinta voi syntyä yhdessä omistusoikeuden kanssa (omistajanhallinta) tai omistaja voi luovuttaa sen toiselle sopimuksella (esimerkiksi vuokraoikeus) tai se syntyy yksipuolisella haltuunotolla (esimerkiksi valtauksella). Rasiteoikeushallinta syntyy, kun maanmittaustoimituksessa perustetaan toisen tilan hyväksi oikeus tiehen. Hallinta voi sisältyä myös panttioikeuteen tai käyttöoikeuteen. Joskus hallinta on oikeudetonta, kuten varkaan tai vuokraoikeutensa menettäneen vuokralaisen ollessa haltijana. Tällöin hallinnan palauttaminen siihen oikeutetun hallintaan tapahtuu tavallisesti viranomaisen avulla. Omankädenoikeuden käyttäminen on kiellettyä, paitsi omansa takaisinottaminen tuntemattomalta henkilöltä tai rikoksentekijältä verekseltään. Hallinnan oikeudellinen merkitys on tärkeintä esineoikeudessa, erityisesti irtaimistoesineiden kohdalla. Sen merkitys on vähäisempää kiinteistöoikeudessa, jossa oikeudelliset vaikutukset liittyvät kirjoihinmerkitsemiseen, kuten lainhuudon tai kiinnityksen kohdalla. Kiinteistö asetetaan pantiksi kiinnittämällä, mutta irtaimen esineen panttioikeus edellyttää hallinnan luovutusta velkojalle. Hallinnan käsitteeseen liittyy läheisesti traditio eli sopimukseen perustuva hallinnan siirto. Sillä on huomattava oikeudellinen merkitys irtainten esineiden vaihdantakollisiossa. Traditiossa luovuttajan määräämisvalta esineeseen lakkaa ja luovutuksensaajan valta siihen alkaa. Esineeseen voi olla valtasuhde, vaikka se ei ole välittömästi hallussa. Siksi esineen sijainti ei välttämättä muutu traditiossa. ==Lähteet== Luokka:Esineoikeus
Oikeusaste

Oikeusaste eli instanssi tarkoittaa jonkin tuomioistuimen asemaa verrattuna sen alapuolella tai yläpuolella oleviin tuomioistuimiin, jotka käsittelevät samaa oikeusriitaa. Oikeuslaitoksessa kullakin tuomioistuimella on tietty toimivalta, joka määrää sen aseman oikeusastejärjestyksessä. Yleensä oikeusjuttu pannaan vireille alimmassa oikeusasteessa eli ensimmäisessä instanssissa. Vasta sen ratkaisun jälkeen voidaan ratkaisuun hakea muutosta ylemmästä oikeusasteesta.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa IV palstat 342–343. Monessa valtiossa on käytössä vain kaksi oikeusastetta. Toinen mahdollisuus on jaottelu kolmeen oikeusasteeseen: alioikeuksiin, ylioikeuksiin ja korkeimpiin eli ylimpiin oikeuksiin. Suomessa on käytössä kolme oikeusastetta. Yleisinä alioikeuksina toimivat käräjäoikeudet, joiden ratkaisuihin voi hakea muutosta hovioikeudesta. Hovioikeuden ratkaisuun voi pyytää valituslupaa korkeimmalta oikeudelta, joka joko myöntää tai epää valitusluvan. Hallintolainkäytössä ensimmäisenä oikeusasteena toimivat hallinto-oikeudet ja ylimpänä oikeusasteena korkein hallinto-oikeus. ==Lähteet== Luokka:Prosessioikeus
Frank Trumbauer

Frank ”Tram” Trumbauer (30. toukokuuta 1901 Carbondale, Illinois, Yhdysvallat – 11. kesäkuuta 1956 Kansas City, Missouri, Yhdysvallat) oli 1920- ja 1930-lukujen huomattavimpia jazzsaksofonisteja. Hän soitti pääasiassa c-tenorisaksofonia (c-melodiasaksofoni) mutta myös alttosaksofonia ja fagottia. Trumbauer levytti ja esiintyi muun muassa kornetisti Bix Beiderbecken, pasunisti Jack Teagardenin, kitaristi Eddie Langin ja viulisti Joe Venutin kanssa. Lester Young piti Trumbaueria saksofonistina, joka vaikutti eniten hänen omaan tyyliinsä. == Lähteet == * === Viitteet === == Aiheesta muualla == Luokka:Yhdysvaltalaiset jazzsaksofonistit Luokka:Vuonna 1901 syntyneet Luokka:Vuonna 1956 kuolleet
Snickers (vaatemerkki)

Snickers Workwear on osa Hultafors Groupia. Yritys valmistaa, toimittaa, markkinoi ja myy työvaatteita ammattimaisille elinkeinonharjoittajille ja työntekijöille. Yritys on perustettu Ruotsissa vuonna 1975. Yrityksen nimi Snickers Workwear tulee ruotsinkielisestä sanasta "snickare", joka tarkoittaa timpuria, kirvesmiestä. Yrityksen pääkonttori sijaitsee Ruotsissa, Sollentunassa. Suomessa yrityksen toimipiste sijaitsee Helsingissä. Tuotteita myydään jälleenmyyjien kautta ympäri Suomen. == Historia == Yrityksen perustaja on suomalaissyntyinen Matti Viio. Viio oli ammatiltaan sähköasentaja vuosien 1959 ja 1972 välillä. Ensin hän toimi suurjännitelinjojen rakentajana ja myöhemmin sisäjohto- ja teollisuussähköasentajana. Tarina kertoo Viion hermostuneen siihen, että työvaatteet olivat pysyneet samanlaisina 1800-luvun puolivälistä saakka. Kun sähköasentajan pyyntöjä muutostarpeesta ei kuunneltu, hän päätti suunnitella itse paremmat työvaatteet. == Aiheesta muualla == * Snickers Workwear * Hultafors Group Luokka:Vaatemerkit
Korulinja

Jewel Line Oy (aputoiminimiltään Suomen Korutarvike.com ja Korulinja) on suomalainen helmien ja korunosien maahantuojayritys, joka harjoittaa verkkokauppaa. Yhtiö toimi aikaisemmin nimellä Korulinja, joka oli design- ja muotikorujen sekä kauneudenhoitovälineiden tukku- ja vähittäiskaupan liike, jolla oli lähes 200 jälleenmyyjää ympäri Suomea. Yhtiöllä oli myös verkkokauppa. == Korulinjan historia == Korulinjan perustivat vuonna 1984 turkulaiset Eeva ja Markku Hinkkanen. Yli 20 vuotta kestäneen toiminnan jälkeen Hinkkaset myivät yrityksen Salme Mäkiselle, jonka omistuksessa yritys toimi kaksi vuotta. Tämän jälkeen Salme Mäkinen myi Korulinjan Erkki Riitolle ja yrityksen uudeksi viralliseksi nimeksi tuli Jewel Line Oy, mutta virallisena aputoiminimenä ja kutsumanimenä on Suomen Korutarvike.com. Liiketoiminnan myynnin yhteydessä myös liiketilat siirtyivät Turusta Maskuun. Suomen Korutarvike.com noudattaa tarkoin EU:n nikkelidirektiiviä. Yritys testaa ja tarkastaa kaikki maahantuomansa korut myös itse. Nikkelittömyyden lisäksi Suomen Korutarvike.com:n korunosat ovat myös lyijyttömiä ja kadmiumvapaita. Suomen Korutarvike.com:n koruosissa ei ole käytetty palladiumia. Sallittua kobolttia saattaa esiintyä. Vanhemmassa ikäluokassa joka toinen nikkeliallerginen henkilö saattaa olla allerginen myös koboltille. == Aiheesta muualla == * Yhtiön kotisivu Luokka:Suomalaiset kauppaketjut
Suomen aivotutkimusseura

Suomen aivotutkimusseura on vuonna 1973 perustettu seura, jonka tarkoituksena on edistää aivojen ja hermoston tieteellistä tutkimusta ja koota tässä tarkoituksessa yhteen eri aloilla toimivia tutkijoita, joiden työ kohdistuu hermostoon. Aivojen ja hermoston tutkimuksella tarkoitetaan tässä seuraavia tieteenaloja: # neuroanatomia ja kuvantaminen # neurobiologia # neuropsykiatria # neurofarmakologia # neurofysiologia # kognitiivinen neurotiede # laskennallinen neurotiede ja neuroinformatiikka # neuropatologia # kliiniset neurotieteet ja neurologia # molekulaarinen neurotiede. Aivotutkimusseura toimii Euroopan neurotieteellisten seurojen kattojärjestön FENS:n kansallisena seurana. Seuralla on noin 220 jäsentä. Vuonna 2014 sen puheenjohtajana toimii biokemian ja molekyylibiologian professori Dan Lindholm Helsingin yliopistosta. ==Lähteet== ==Aiheesta muualla== * Suomen aivotutkimusseura * FENS Luokka:Suomalaiset tiedeyhdistykset
Varjokuva

Varjokuva on suomalainen yhtye joka on kotoisin Yläneeltä.http://www.auraviihde.fi/index.php?page=artist&id;=5&show;=fakta Nykyään yhtye kiertää tanssilavoja nimellä Kyösti Mäkimattila & Varjokuva. ==Kokoonpano== * Kyösti Mäkimattila -laulu (rummut 2002-2013) * Rami Hänninen - kitarat, banjo ja laulu * Juho Kulmala - bassot ja laulu (-2019) * Tuure Koski - bassot (2020-) * Turo Lento - kitarat, haitari ja laulu * Heikki Sandrén - rummut * Juha Maunu - koskettimet ja laulu * Otto Toivonen - Ääni ja valo ==Diskografia== * 2006 - Sua odotan, CDS * 2006 - Kesämuisto, promoCDS * 2007 - Varjokuva, CD * 2008 - Savukuva, promoCDS * 2008 - Toinen tie, CD * 2009 - Tanssit talolla, promoCDS * 2010 - Monta polkua, CD * 2012 - Extrapallo, Mr. Breathless & Varjokuva, CDS * 2012 - Live at Parola, Mr. Breathless & Varjokuva, CD * 2013 - Mekka * 2014 - Tähti, Kyösti Mäkimattila & Varjokuva * 2016 - Varjoista valoihin, Kyösti Mäkimattila & Varjokuva, CD == Lähteet == ==Aiheesta muualla== * Kotisivu Luokka:Suomalaiset tanssiorkesterit
Onežski

Onežski () on taajama Karjalan tasavallan Puudožin piirin Avdejevon kunnassa Venäjällä. Se sijaitsee Šalitsa-joen varrella lähellä Äänisen rantaa 9 kilometriä Avdejevosta lounaaseen. Asukkaita on 600 henkeä (vuonna 2008). Paikkakunnalla on metsäteollisuutta. Palveluihin kuuluu koulu ja vanhusten vapaa-ajankeskus ==Lähteet== Luokka:Puudožin piirin asutut paikat
Ruokotraakkipuu

Ruokotraakkipuu (Dracaena sanderiana) myös onnenbambuna tai onnenoksana tunnettu, on trooppisesta Kamerunista kotoisin oleva traakkipuiden sukuun kuuluva kasvilaji. == Ulkonäkö == Ruokotraakkipuu kasvaa luonnossa sademetsän pensaskerroksessa 1,5 metriä korkeaksi pensaaksi. Lajin lehdet ovat 15–25 cm pitkiä ja 1,5–4 cm leveitä. Lajia kaupataan yleensä kierteisenä pistokkaana vesiviljelyyn nimellä onnenbambu, vaikkei se olekaan sukua bambuille, eikä liioin vesikasvi. == Käyttö ja hoito == Ruokotraakkipuu useine lajikkeineen on suosittu huonekasvi. Ruokotraakkipuuta käytetään myös Fengshuissa. Huonekasvina se on vaatimaton kasvuolojen suhteen, mutta viihtyy parhaiten runsaassa epäsuorassa tai suodatetussa valossa, koska suora auringon paahde saattaa kellastuttaa ja lopulta polttovioittaa lehtiä. Lämpötilan tulisi olla yli 15 °C, enintään 25 °C. Vaikka ruokotraakkipuu kasvaa parhaiten mullassa, myydään se useimmiten vedessä kasvatettavaksi. Vesiviljelyssä vesi pitäisi vaihtaa joka toinen viikko. Veden tulisi olla pehmeää, vähintään yön yli seissyttä hanavettä. == Lähteet == Luokka:Traakkipuut Luokka:Huonekasvit
Vita Nova

Vita Nova on Laitilan Wirvoitusjuomatehtaan valmistama energiajuoma, joka sisältää B-vitamiineja ja kofeiinia. Juomaa myydään 3,3 desilitran tölkeissä, aikaisemman 1,85 desilitran lasipullon sijaan. Reseptiä on muokattu Laitilan Wirvoitusjuomatehtaan toimesta sopimaan paremmin 2020-luvulle. Ennen Laitilan Wirvoitusjuomatehtaan valmistusta, sitä valmisti Laihian Mallas Oy. Alun perin juomaa valmisti 1970-luvulla Dipolar Oy, joka oli lääkeyhtiö Medipolar Oy:n tytäryhtiö. Vita Novan valmistus päätettiin lopettaa, mutta päätös peruttiin heti huhtikuussa 2024. Tiedosto:VitaNova Pullo.jpg|VitaNova lasipullossa == Lähteet == Luokka:Suomalaiset energiajuomamerkit
Jussi Myllymäki

Raimo Juhani ”Jussi” Myllymäki (s. 7. syyskuuta 1953 Tampere) on suomalainen näyttelijä. Hän aloitti ammattinäyttelijän uransa harjoittelijana Kajaanin kaupunginteatterissa 1973–1974. Kajaanin kaupunginteatteria seurasivat tilateatteri 1974–1975, Joensuun kaupunginteatteri 1975–1979 ja Jyväskylän kaupunginteatteri 1979–1996. Vierailijana Jussi Myllymäki on ollut Mikkelin kaupunginteatterissa 1980 ja Pyynikin kesäteatterissa 1983. Vuodesta 1996 hän on ollut freelancer tehden useita ohjaustöitä. Ylen TV2-kanavalla vuosina 2009–2013 esitetyssä Pirunpelto-sarjassa Myllymäki näytteli Kosti Sorjosen roolin. ==Lähteet== == Aiheesta muualla == * http://www.elisanet.fi/jussimyllymaki/index.html * http://ohjelmat.yle.fi/pirunpelto/etusivu Luokka:Suomalaiset näyttelijät Luokka:Vuonna 1953 syntyneet Luokka:Elävät henkilöt
Jonathan Åstrand

Jonathan Jens-Erik Åstrand (s. 9. syyskuuta 1985 Närpiö) on suomalainen kilpauransa päättänyt pikajuoksija. Hän edusti IF Kraftia. Åstrandia valmensi Petteri Jouste. Aiemmin hänen pitkäaikaisena valmentajanaan toimi Jan-Erik Bergman. ==Ura== ===SM-taso=== Åstrand voitti 200 metrillä SM-kultaa vuosina 2010, 2012 ja 2013 sekä hopeaa vuonna 2015 ja pronssia 2016. 100 metrillä hän voitti SM-kultaa vuonna 2013, hopeaa 2011 ja pronssia 2012. Sisäratojen SM- kilpailuissa Åstrand voitti kultaa 60 metrillä Helsingissä 2011 ja 200 metrillä Mustasaaressa 2009 ja Tampereella 2012. 4 × 200 metrin viestissä hän oli pronssijoukkueessa Jyväskylässä 2013. 4 × 100 metrin viestijuoksussa Åstrand oli voittamassa SM-hopeaa vuosina 2009, 2010, 2011 ja 2012. 4 × 400 metrin viestissä hän juoksi hopeaa vuosina 2003 ja 2007 ja pronssia vuosina 2002 ja 2009. ===Arvokisat ja maaottelut=== Alle 23-vuotiaiden EM-kilpailuissa Debrecenissä 2007 Åstrand kuului Suomen pronssia voittaneeseen 4 × 100 metrin viestijoukkueeseen. Åstrand osallistui yleisurheilun EM-kisoihin kolmesti. Barcelonassa 2010 hän selviytyi 200 metrillä välieriin. Hän juoksi myös kolmannen osuuden Suomen 4 × 100 metrin viestijoukkueessa, joka sijoittui seitsemänneksi SE-ajalla 39,29. Helsingin EM-kilpailuissa 2012 Åstrand eteni jälleen välieriin 200 metrillä. Hän juoksi myös Suomen miesten 4×100 metrin viestijoukkueessa, joka karsiutui jatkosta ajalla 39,85. Åstrand osallistui myös Zürichin EM-kisoihin 2014 200 metrillä ja viestissä. Daegun MM- kilpailuissa 2011 Åstrand eteni 200 metrillä välieriin joissa jäi seitsemänneksi ja putosi jatkosta ajalla 21,03. Lontoon kesäolympialaisissa 2012 hän juoksi 200 metrin alkuerässä kauden parhaan aikansa 20,73 mutta sijoittui eränsä viidenneksi ja karsiutui jatkosta. Pariisin EM-hallikisoissa 2011 Åstrand eteni 60 metrin juoksussa välieriin. Åstrand osallistui Suomi–Ruotsi-maaotteluun muun muassa vuosina 2005–2006 ja 2008–2014. Vuosina 2010 ja 2011 hän voitti sekä 100 että 200 metrin juoksun. Vuonna 2010 hän oli voittamassa myös 4 × 100 metrin viestijuoksua. Euroopan joukkuemestaruuskilpailuissa Åstrand oli mukana vuosina 2009 (4 × 100 m), 2010 (200 m ja 4 × 100 m) ja 2011 (200 m ja 4 × 100 m). Åstrand päätti kilpauransa syyskuussa 2016.http://www.yleisurheilu.fi/uutinen/astrand-jatti-kilparadat- viestien-jaettu-ilo-ei-unohdu ==Ennätykset== * 60 m hallissa 6,70 (Pariisi, Ranska, 5.3.2011) * 100 m ulkona 10,26 (Tampere, 12.6.2011) * 100 m hallissa 10,59 (Mustasaari, 12.2.2009) * 200 m ulkona 20,50 (Izmir, Turkki, 19.6.2011) * 200 m hallissa 20,72 (Växjö, Ruotsi, 9.2.2013) SE, ylipitkällä radalla 20,87 (Tampere 5.2.2011) SE == Lähteet == Luokka:Suomalaiset pikajuoksijat Luokka:Vuonna 1985 syntyneet Luokka:Elävät henkilöt
HMS Emerald (1757)

HMS Emerald oli Britannian kuninkaallisen laivaston 28-tykkinen kuudennen luokan alus. == Hankinta == Alus oli alun perin Pierre Chaillén suunnitteleman Ranskan laivaston Le Fine -luokan 8 naulan tykein varustettu fregatti L'Emeraude. Alus valmistettiin helmi-elokuussa 1744 Le Havressa, missä se laskettiin vesille 10. kesäkuuta.Winfield, Rif s. 232 HMS Southampton valtasi 21. syyskuuta 1757 L'Emerauden, joka siirrettiin vielä syyskuun aikana Portsmouthiin. Amiraliteetti antoi 25. lokakuuta määräyksen liittää vallattu alus laivaston vahvuuteen, joten satamassa maannut alus tarkastettiin 12. marraskuuta ja liitettiin Kuninkaalliseen laivastoon 14. joulukuuta. Aluksesta maksettiin valtausrahoja 4 288 puntaa. Se nimettiin 26. joulukuuta HMS Emeraldiksi ja oli 16. maaliskuuta – 8. heinäkuuta 1758 kunnostettavana ja varustettavana. == Palvelus == Emerald otettiin palvelukseen huhtikuussa 1758 kapteeninaan Thomas Cornwall. Se liitettiin samana kesänä amiraali George Ansonin laivastoa. Alus purjehti 23. tammikuuta 1759 Leewardsaarille. Se valtasi 12. heinäkuuta kaappari Le Postillonin. Aluksen päälliköksi tuli heinäkuussa 1760 Leewardsaarilla Charles Middleton. Alus valtasi 20. marraskuuta kaapparit Le Conquérantin ja Le Parfaitin. Se oli 26. syyskuuta 1761 tarkastuksessa, jonka seurauksena alus poistettiin palveluksesta lokakuussa. Se myytiin marraskuussa Portsmouthissa romutettavaksi 7. lokakuuta annetun Amiraliteetin päätöksen mukaisesti. ==Lähteet== * === Viitteet === Luokka:Kuninkaallisen laivaston purjelaivat
Colossus-luokka (linjalaiva)

Colossus-luokka oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka. == Suunnittelu == Luokan suunnitteli Sir John Henslow. Piirustukset hyväksyttiin 13. tammikuuta 1798. Luokan alusten tykkikansi oli etriä ja köli etriä. Alusten miehistötarve oli 590 henkeä. Luokan alusten aseistuksena olivat alemman tykkikannen 28 kappaletta 32 naulan tykkiä sekä ylemmän tykkikannen kolmekymmentä 24 naulan tykkiä. Puolikannella oli neljä 24 naulan tykkiä ja kymmenen 32 naulan karronadia. Etukannella oli kaksi 24 naulan tykkiä ja kaksi 24 naulan karronadia. Peräkannella oli kuusi 18 naulan tai kolme 18 naulan ja kolme 12 naulan karronadia. == Alukset == Alukset tilattiin 23. marraskuuta 1797. Colossus-luokan linjalaivatWinfield, Rif s. 41 Nimi Telakka Kölinlasku Vesille Valmis Kohtalo HMS Colossus Chathamin telakka toukokuu 1799 23. huhtikuuta 1803 20. kesäkuuta 1803 myyty romutettavaksi 8. helmikuuta 1826 HMS Warspite Pembroken telakka 3. joulukuuta 1805 16. marraskuuta 1807 8. kesäkuuta 1808 tuhoutunut tulipalossa 3. tammikuuta 1876 hylky myyty romutettavaksi 2. helmikuuta 1876 ==Lähteet== * === Viitteet === *
Digital Addressable Lighting Interface

Digital Addressable Lighting Interface eli DALI on digitaalinen valaistuksen ohjausväylä esimerkiksi elektronisille liitäntälaitteille ja himmentimille ja standardi, joka kuvaa digitaalista kommunikaatiota valaistuslaitteiden välillä. DALI perustettiin markkinoita hallinneen analogisen 1-10V järjestelmän seuraajaksi sekä avoimen standardin kilpailijaksi suljetulle DSI- protokollalle. DALI on standardisoitu kansainvälisen sähköteknisen komission loisteputkivalaisinstandardi IEC 60929 mukaan. DALI perustuu laitekohtaiseen ohjaukseen. Yhden ohjaus/ohjelmointi-laitteen verkossa voi olla enimmillään 16 ohjattavaa ryhmää ja 16 erilaista valaistustilannetta sekä 64 kuormaliitäntää tai ohjauslaitetta. Moduulirakenteen vuoksi DALI-järjestelmää voidaan myös laajentaa. DALI voidaan liittää myös eri taloautomaatiojärjestelmien aliverkoksi valaistuksessa. == Ominaisuuksia== * DALI on avoin protokolla, johon kaikki valmistajat voivat päästä. * DALI on hajautettu väylä, jonka vuoksi se ei tarvitse keskusyksikköä. Jokaisessa DALI-laitteessa on muisti, johon tallentuvat kaikki sen asetukset: osoite, jäsenyys eri ryhmissä, valaistustilanteet. * DALI-järjestelmää ei ole määritetty heikkovirtajärjestelmäksi IEC 61140 -standardin mukaan, minkä vuoksi se voi toimia myös vahvavirtakaapelien vieressä tai osana monijohtokaapelia. DALI- väylässä on myös suoja sitä varten, jos se kytkettäisiin vahingossa vahvavirtakaapeliin. == Järjestö== * Teknistä tietoa DALIsta englanniksi === Standardi=== * NEMA 243-2004 Part 1 (Draft) * NEMA 243-2004 Part 2 (Draft) == Aiheesta muualla == * DALI by Design * DALI-AG's technical overview of DALI * Osram's technical overview of DALI Luokka:Valaistus
Digidim

Digidim on DALI-ohjausväylään perustuva valonohjausväylä. Sitä voidaan käyttää ohjaamaan erityyppistä valaistusta, kuten loisteputki-, halogeeni- ja hehkulamppuja. Digidimlaitteita on elektronisia liitäntälaitteita, himmentimiä, reitittimiä sekä erilaisia ohjauspaneeleja. Niiden avulla voidaan ohjata digitaalista kommunikaatiota valaistuslaitteiden välillä. Järjestelmä voi tukea kerrallaan enimmillään 12 800 laitetta. == Järjestelmän ohjelmointityökaluja== * Helvar * Toolbox – pienille järjestelmille, alle 64 osoitetta * Designer - isoille järjestelmille == Aiheesta muualla == * DALI by Design * DALI-AG's technical overview of DALI * Helvarin valaistuksen ohjausjärjestelmä Luokka:Valaistus
Jim Piggott Memorial Trophy

Jim Piggott Memorial Trophy myönnetään vuosittain jääkiekkosarja WHL:n kauden parhaalle tulokkaalle. Palkinto on saanut nimensä WHL-seura Saskatoon Bladesin perustajan Jim Piggottin mukaan. == Voittajat == Kausi Pelaaja Joukkue 1966–67 Ron Garwasiuk Regina Pats 1967–68 Ron Fairbrother Saskatoon Blades 1968–69 Ron Williams Edmonton Oil Kings 1969–70 Gene Carr Flin Flon Bombers 1970–71 Stan Weir Medicine Hat Tigers 1971–72 Dennis Sobchuk Regina Pats 1972–73 Rick Blight Brandon Wheat Kings 1973–74 Cam Connor Flin Flon Bombers 1974–75 Don Murdoch Medicine Hat Tigers 1975–76 Steve Tambellini Lethbridge Hurricanes 1976–77 Brian Propp Brandon Wheat Kings 1977–78 (jaettu) Keith Brown Portland Winter Hawks (jaettu) John Ogrodnick New Westminster Bruins 1978–79 Kelly Kisio Calgary Wranglers 1979–80 Grant Fuhr Victoria Cougars 1980–81 Dave Michayluk Regina Pats 1981–82 Dale Derkatch Regina Pats 1982–83 Dan Hodgson Prince Albert Raiders 1983–84 Cliff Ronning New Westminster Bruins 1984–85 Mark Mackay Moose Jaw Warriors 1985–86 (Länsi-jaettu) Ron Shudra Kamloops Blazers (Länsi-jaettu) Dave Waldie Portland Winter Hawks (Itä) Neil Brady Medicine Hat Tigers 1986–87 (Länsi) Dennis Holland Portland Winter Hawks (Itä) Joe Sakic Swift Current Broncos 1987–88 Stu Barnes New Westminster Bruins 1988–89 Wes Walz Lethbridge Hurricanes 1989–90 Petr Nedvěd Seattle Thunderbirds 1990–91 Donevan Hextall Prince Albert Raiders 1991–92 Ashley Buckberger Swift Current Broncos 1992–93 Jeff Friesen Regina Pats 1993–94 Wade Redden Brandon Wheat Kings 1994–95 Todd Robinson Portland Winter Hawks 1995–96 Chris Phillips Prince Albert Raiders 1996–97 Donavon Nunweiler Moose Jaw Warriors 1997–98 Marián Hossa Portland Winter Hawks 1998–99 Pavel Brendl Calgary Hitmen 1999–2000 Dan Blackburn Kootenay Ice 2000–01 Scottie Upshall Kamloops Blazers 2001–02 Braydon Coburn Portland Winter Hawks 2002–03 Matt Ellison Red Deer Rebels 2003–04 Gilbert Brule Vancouver Giants 2004–05 Tyler Plante Brandon Wheat Kings 2005–06 Peter Mueller Everett Silvertips 2006–07 Kyle Beach Everett Silvertips 2007–08 Brayden Schenn Brandon Wheat Kings 2008–09 Brett Connolly Prince George Cougars Luokka:Jääkiekkopalkinnot
Puerto Rico yleisurheilun maailmanmestaruuskilpailuissa

Sija Yhteensä 80\. 0 3 1 4 Puerto Rico on osallistunut yleisurheilun ulkoratojen täyden ohjelman maailmanmestaruuskilpailuihin alusta eli vuodesta 1983 alkaen. Ennen vuotta 2009 sen urheilijat eivät olleet yltäneet kertaakaan pistesijoille. Berliinissä 2009 Javier Culson saavutti hopeaa 400 metrin aitajuoksussa, uusi saavutuksensa kaksi vuotta myöhemmin Daegussa sekä sijoittui kuudenneksi Moskovassa 2013. Dohassa 2019 Wesley Vázquez sijoittui viidenneksi 800 metrin juoksussa. Eugenessa 2022 Jasmine Camacho-Quinn saavutti 100 metrin aitajuoksussa pronssia ja Ayden Owens- Delerme sijoittui kymmenottelussa neljänneksi. Budapestissä 2023 Jasmine Camacho-Quinn saavutti 100 metrin aitajuoksussa hopeaa. == Puerto Ricon MM- mitalit kisoittain == Kisavuosi ja -paikka Miehet Naiset Yhteensä Kulta Hopea Pronssi Kulta Hopea Pronssi Kulta Hopea Pronssi Yhteensä Sijoitus mitalitilastossa 1983–2007 0 0 0 0 0 0 0 0 0 0 – 2009 Berliini 0 1 0 0 0 0 0 1 0 1 25. 2011 Daegu 0 1 0 0 0 0 0 1 0 1 24. 2013 Moskova 0 0 0 0 0 0 0 0 0 0 – 2015 Peking 0 0 0 0 0 0 0 0 0 0 – 2017 Lontoo 0 0 0 0 0 0 0 0 0 0 – 2019 Doha 0 0 0 0 0 0 0 0 0 0 – 2022 Eugene 0 0 0 0 0 1 0 0 1 1 40. 2023 Budapest 0 0 0 0 1 0 0 1 0 1 27. Yhteensä 0 2 0 0 1 1 0 3 1 4 80. == Puerto Ricon MM-mitalit lajeittain == === Miehet === Laji Kulta Hopea Pronssi Yhteensä 400 metrin aitajuoksu 0 2 0 2 === Naiset === Laji Kulta Hopea Pronssi Yhteensä 100 metrin aitajuoksu 0 1 1 2 == Puerto Ricon MM-mitaliurheilijat == Urheilija Kulta Hopea Pronssi Yhteensä Vuodet Javier Culson 0 2 0 2 2009–2011 Jasmine Camacho- Quinn 0 1 1 2 2022–2023 == Lähteet == * * * * * * * * * * * Yleisurheilun maailmanmestaruuskilpailuissa Luokka:Yleisurheilun maailmanmestaruuskilpailut maittain
Tanssihitit Vol 1

Tanssihitit, Vol. 1 on Smurffien debyyttialbumi vuodelta 1996. Albumia oli vuoteen 2013 mennessä myyty yli 174 000 kappaletta, kolmen platinalevyn verran. Levy oli tällöin myös kaikkien aikojen 8. myydyin albumi Suomessa. == Kappaleet == # # # # # # # # # # # # # # == Lähteet == Luokka:Vuoden 1996 albumit Luokka:Smurffien albumit
Caymansaaret yleisurheilun maailmanmestaruuskilpailuissa

Sija Yhteensä 99\. 0 0 1 1 Caymansaaret on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1987 alkaen. Sen urheilijoista kaksi on yltänyt kahdeksan parhaan joukkoon. Maan ainoa mitalisti on Cydonie Mothersill, joka nousi jälkikäteen vuoden 2001 Edmontonin MM-kilpailujen 200 metrin juoksun pronssimitalille, kun ensin Kelli White ja myöhemmin Marion Jones oli hylätty dopingin käytön vuoksi. Mothersill sijoittui 200 metrin juoksussa kahdeksanneksi vuosina 2005 ja 2007. Miesurheilijoista Kareem Streete-Thompson sijoittui pituushypyssä viidenneksi Edmontonissa 2001 ja 100 metrin juoksussa kahdeksanneksi Sevillassa 1999. == Caymansaarten MM-mitalit kisoittain == Kisavuosi ja -paikka Miehet Naiset Yhteensä Kulta Hopea Pronssi Kulta Hopea Pronssi Kulta Hopea Pronssi Yhteensä Sijoitus mitalitilastossa 1983–1999 0 0 0 0 0 0 0 0 0 0 – 2001 Edmonton 0 0 0 0 0 1 0 0 1 1 36. 2003–2023 0 0 0 0 0 0 0 0 0 0 – Yhteensä 0 0 0 0 0 1 0 0 1 1 96. == Caymansaarten MM-mitaliurheilijat == Urheilija Kulta Hopea Pronssi Yhteensä Vuodet Cydonie Mothersill 0 0 1 1 2001 == Lähteet == * * * * * * * * * * * Luokka:Caymansaarten yleisurheilu Luokka:Yleisurheilun maailmanmestaruuskilpailut maittain
Tanssihitit Vol 2

Tanssihitit Vol. 2 on Smurffien toinen albumi vuodelta 1997. Se ylitti 5 x kultalevy ja 2 x platinalevy rajan. == Kappaleet == # # # # # # # # # # # # # # # == Lähteet == Luokka:Vuoden 1997 albumit Luokka:Smurffien albumit
Fabian Hertner

Fabian Hertner (s. 24. helmikuuta 1985) on sveitsiläinen suunnistaja. Seuratasolla hän edustaa suomalaista Kalevan Rastia. Gdańskin nuorten MM- kilpailuissa 2004 Hertner voitti viestipronssia. Seuraavana vuonna nuorten MM- kilpailuissa Tenerossa hän voitti keskimatkan maailmanmestaruuden. Suunnistuksen maailmancupin kokonaiskilpailussa 2006 Hertner sijoittui 14:nneksi. MM-kilpailuissa Miskolcissa 2009 Hertner voitti hopeaa sprintissä. Primorskon EM-kilpailuissa 2010 hän voitti kultaa sprintistä ja viestistä sekä saavutti pronssia pitkältä matkalta. Trondheimin MM-kilpailuissa 2010 Hertner saavutti hopeaa sprintissä 2,3 sekuntia maanmiehelleen Matthias Müllerille hävinneenä. Kuudennen arvokisamitalinsa Hertner saavutti Lausannen MM- kilpailuissa 2012 sijoittumalla keskimatkalla pronssille. Sotkamon MM- kilpailuissa 2013 hän sijoittui sprintissä neljänneksi ja keskimatkalla viidenneksi. Invernessin MM-kilpailuissa 2015 Hertner voitti ensimmäisen aikuisten maailmanmestaruutensa viestissä. Keskimatkalla ja pitkällä matkalla hän sijoittui viidenneksi. Strömstadin MM-kilpailuissa 2016 hän saavutti viestissä hopeaa ja sijoittui keskimatkalla 15:nneksi. Tarton MM-kilpailuissa 2017 Hertner saavutti keskimatkalla hopeaa ja sijoittui viestissä viidenneksi sekä pitkällä matkalla seitsemänneksi. Riian MM-kilpailuissa 2018 hän saavutti sprinttiviestissä hopeaa ja pitkällä matkalla pronssia sekä sijoittui keskimatkalla 38:nneksi. == Lähteet == Luokka:Sveitsiläiset suunnistajat Luokka:Vuonna 1985 syntyneet Luokka:Elävät henkilöt
Hokkus-pokkus Hitit Vol 14

Hokkus-pokkus Hitit Vol 14 on Smurffien 14. albumi, joka julkaistiin 15. marraskuuta 2006. == Kappaleet == # # # # # # # # # # # # == Lähteet == == Aiheesta muualla == * Hokkus-pokkus Hitit Vol 14 discogs.com -sivustolla Luokka:Vuoden 2006 albumit Luokka:Smurffien albumit
Rakettihitit! Vol. 15

__NOTOC__ Rakettihitit! Vol. 15 on Smurffien 15. albumi. Se julkaistiin vuonna 2007. == Kappaleet == # # # # # # # # # # # # # == Lähteet == Luokka:Vuoden 2007 albumit Luokka:Smurffien albumit
Tanssii Smurffien kanssa Vol 16

Tanssii Smurffien kanssa Vol 16 on Smurffien 16. albumi. Se julkaistiin 26. marraskuuta 2008. == Kappaleet == # # # # # # # # # # # # == Lähteet == == Aiheesta muualla == * Tanssii Smurffien kanssa Vol 16 discogs.com -sivustolla Luokka:Vuoden 2008 albumit Luokka:Smurffien albumit
Maaselkä (asema)

Maaselkä () on Pinduisen kuntaan kuuluva rautatieasema Muurmannin radan varrella Karjalan tasavallan Karhumäen piirissä Venäjällä. Se sijaitsee lähellä Pietarin ja Murmanskin välistä M18-valtatietä 30 kilometriä Karhumäestä pohjoiseen. Vuonna 1926 asemataajamassa oli 726 asukasta, mutta vuonna 2008 enää 23. Karjalan Maaselkä sijaitsee aseman länsipuolella Seesjärven rannalla ja Meri-Maaselkä sen itäpuolella Vienanmeren–Itämeren kanavan varrella. Edellinen kuuluu Tšopinan ja jälkimmäinen Poventsan kuntaan. Puna-armeijan joukot pysäyttivät suomalaisten hyökkäyksen Maaselän aseman seudulle jatkosodan hyökkäysvaiheen aikana vuonna 1941. ==Lähteet== Luokka:Karhumäen piirin asutut paikat Luokka:Karjalan tasavallan liikenne Luokka:Venäjän rautatieliikennepaikat
Tehostettu keräily

Tehostettu keräily on talteen keräiltävien villien kasvien hoitamista siten, että pyritään edistämään keräiltävän kasvin säilymistä luonnossa. Keinoja tähän ovat tuholaisten torjunta, vain tietyn kasvien osan kerääminen tietyiltä alueilta siten, että maahan jätetyt kasvit siementävät seuraavaksi vuodeksi, kasvien kastelu, jotta ne säilyvät kuivan kauden yli, ja rikkakasvien kitkeminen. Tehostettu keräily saattoi edeltää maanviljelyä. Esimerkiksi kwakiutl-intiaanit söivät apiloita, kitkivät apilaniityiltä pois rikkaruohot ja jättivät tarkoituksella pääjuuren maahan. Myös pahalta maistuva sivujuuri jäi maahan tuottamaan uusia haaroja. Apilaniityt oli jaettu perheiden kesken. Monet luonnonkansat pitivät viljelykasveja jonkun omistamina. Länsi- Australiassa naiset istuttivat villejä jamsseja sen jälkeen, kun olivat kaivaneet niiden juurimukulat maasta. Luultavasti lopulta jamssia alettiin viljellä asumusten lähellä, ettei seuraavalla jamssinhakumatkalla jamssia tarvitsisi etsiä kaukaa. Papua-Uuden-Guinean ylängöltä on löydetty todisteita hyvin vanhasta tehostetusta keräilystä ehkä jo 49 000–44 000 vuotta sitten, joka tapauksessa ennen viime jääkauden huippukohtaa. Tehostettuun keräilyyn viittaavat löydetyt jamssin ja erään pähkinälajin jäänteet sekä ”vyötärölliset” kivityökalut, joilla uskotaan kaadetun puita, että keräiltävät kasvit saisivat enemmän kasvutilaa. == Lähteet == Luokka:Esihistoria
Australian aboriginaalien lippu

Australian aboriginaalien lippu suunniteltiin alun perin Australian aboriginaalien maaoikeuksista järjestettyihin mielenosoituksiin, mutta lopulta siitä kehittyi aboriginaaleja yleisesti edustava lippu. Sen suunnitteli Harold Thomas vuonna 1970. Lippu on jaettu vaakasuorasti kahteen yhtä suureen osaan: musta, joka kuvaa alkuperäiskansoja, ylhäällä ja punainen, joka kuvaa maan ja ihmisten välistä suhdetta, alhaalla. Lipun keskellä on keltainen ympyrä, joka symboloi elämän antajaa, eli Aurinkoa. Torresinsalmen saarten asukkaat käyttävät omaa lippuaan. ==Historia== Ensimmäisen kerran lippua käytettiin 9. heinäkuuta 1971, aboriginaalien kansallispäivänä, kun se nostettiin salkoon Adelaiden kaupungissa, Victoria Square -aukiolla. Australian hallitus virallisti lipun vuonna 1995. Tammikuussa 2022 Australian pääministeri Scott Morrison ilmoitti liittovaltion ostavan lipun tekijänoikeudet sen suunnittelijalta Thomasilta 20 miljoonalla dollarilla. Aiemmin lipun esiintyminen mm. kaupallisissa tuotteissa oli aiheuttanut laillisia ongelmia. Alkuperäiskansoista vastaavan ministerin Ken Wyattin mukaan lippu kuuluu nyt kaikille. == Käyttö == Monet viralliset rakennukset käyttävät aboriginaalien lippua Australian lipun ohella. Myös aboriginaalien omat kulttuurikeskukset käyttävät lippua. Lipusta käytetään joskus versiota, jossa lippu on liitetty Australian lippuun Union Jackin tilalle. Monet aboriginaalit tosin vastustavat lipun käyttöä tällä tavalla. Juoksija Cathy Freeman aiheutti Kansainyhteisön kisoissa 1994 kohun kantamalla kunniakierroksella sekä Australian että aboriginaalien lippua. Hän toisti tempauksen Sydneyn olympialaisissa 2000. Heinäkuusta 2022 lähtien aboriginaalien lippu on ollut pysyvästi Australian lipun rinnalla Sydneyn sataman sillan lipputangossa. Aiemmin sen tilalla oli liehunut Uuden Etelä-Walesin lippu, ja viranomaiset olivat laskeneet, että kolmannen lipputangon pystytys olisi maksanut 25 miljoonaa dollaria. ==Lähteet== *Australian Aboriginal Flag It’s an Honour. Canberra: Department of the Prime Minister and Cabinet. === Viitteet === ==Aiheesta muualla== Luokka:Liput Luokka:Australian alkuperäiskansat